[{"text_idx": "#000003", "text": "Arvustus. Ema ja poja elutants"}, {"text_idx": "#000009", "text": "Eesti teatri lavastuste andmebaasis on siiski kirjas suisa u\u0308heksa lavastust, ent need on ammusest ajast, aastatest 1915 kuni 1954, esmalavastaja oli Theodor Altermann. Ku\u0308mnes ka\u0308sitlus on o\u0303igu\u00adpoolest kuuldema\u0308ng, Leo Martini raadioseade ja -lavastus aastast 1958, peaosades Elli Varts ja Gunnar Kilgas. U\u0308heteistku\u0308mnes on nu\u0308u\u0308dne to\u0303lgendus Eili Neuhausilt, kelle lavastajateel on \"Su\u0308u\u0308ta su\u0308u\u0308dlased\" neljas kohtumine Ostrovs\u00adkiga. Ko\u0303igepealt lavastas ta Rakvere teatris \"Kaasavaratu\" (2011), mis kujunes eriti publikumenukaks, siis muinasjutu \"Lumehelbeke\" (2014) ning venekeelse \"Snegurots\u030cka\" Jo\u0303hvis teatriga Tuuleveski (2015), seda viimast ei ole ma kahjuks na\u0308inud."}, {"text_idx": "#000010", "text": "Neuhausi kolmeku\u0308mnest lavastusest tubli kolmandik on otseselt vo\u0303i kaudsemalt inspireeritud vene klassikast ning see inimsuhete maailm sobib tema stiili ja elutunnetusega, tragikoomilise meelelaadi, siira teatraalsuse, eetiliste ja igavikuliste probleemide ka\u0308sitlemise to\u0303ttu. Pealispinnal on \"Su\u0308u\u0308ta su\u0308u\u0308dlased\" u\u0308sna pretensioonitu lavalugu, mida on liigagi lihtne pidada lootusetult vanamoeliseks. Kui aga loobuda pelgalt hinnangulisest hoiakust, mida u\u0308le vo\u0303lli vo\u0303imendades vo\u0303ib muide kergesti libastuda ja ja\u0308a\u0308dagi sumama omaenese hingekese provintsilaukas, siis vo\u0303lub lavastuse huumor, leebe, aga terane pilge inimlike pahede suhtes ja \u2013 mis po\u0303hiline \u2013 inimva\u0308a\u0308rikuse kaitsmine. Kui su\u0308damepo\u0303hjas hea ja aus inimene on oma elu lo\u0303nga kaotanud vo\u0303i selle ise sasipuntrasse so\u0303lminud, on po\u0303hjust aidata lo\u0303ngaots ja\u0308lle u\u0308les leida, mitte irvitada ja mo\u0303nitada. Nii lihtne see so\u0303num ongi. No\u0303nda on \"Su\u0308u\u0308ta su\u0308u\u0308dlased\" muinasjutt ta\u0308iskasvanutele, mis lo\u0303peb o\u0303nnelikult, isegi helgelt; siiski hoopis teistsugune muinaslugu kui S\u030cvartsi \"Tavaline ime\" (Rakvere teater, 2021)."}, {"text_idx": "#000011", "text": "Neuhaus ei ole vormiga trikitav lavastaja. Tema kujundisu\u0308steemis on la\u0308bivaim tegelaste tants kui hingeline aval tundepuhang, mis toimib refra\u0308a\u0308nina ka seekord. Isegi nagu ootamatult algab lavastus mustvalge videofilmiga (teostajad Margareth Villers, Markus Muide ja Elina Kengsepp), mida peategelane Kruts\u030cinina vaatleb kui oma elufilmi, kogedes igatsust ja valu, mis saadab kuulsat na\u0308itlejannat alati. Meenutuste teatraalsus on hoolikalt la\u0308bi komponeeritud ja va\u0308ikese poisi osata\u0308itja Siim-Sander Saarela ha\u0308sti ta\u0308pne valik, arvestades edasist."}, {"text_idx": "#000012", "text": "Lo\u0303ngakeradega ma\u0308nginud poisike meenub elavalt hiljem, just nimelt ta\u0308nu na\u0308itleja S\u030cmaga lo\u0303mpsivalt poetatud repliigile: kaotas oma elu lo\u0303nga ... O\u0303nnelik ema keerutab pojakest ka\u0308tel \u2013 ka see riimub lavastuse finaali ehk muinasjutu lo\u0303puga. Hetkeks seostus ema ja poja teema mul vaistlikult \"Anna Kareninaga\". Ent emade ja poegade va\u0308givaldne lahkukistus saab praeguses so\u0303jakontekstis ka sootuks valusama ko\u0303lapinna, kuigi seda laval sirgjooneliselt ei vo\u0303imendata."}, {"text_idx": "#000013", "text": "Reili Evarti stsenograafias on eesriided ja drapeeringud juhtmotiiv. Kuna Ostrovski na\u0308itema\u0308ng kandub teatri lava\u00adtagusesse, siis siia eesriie sobib. Esteetiliselt ja ka sisuliselt ku\u0308sitavam tundus, va\u0308hemasti esmamuljel, raskepa\u0308rasem puitkarkass paljude tillukeste aknaavadega \u2013 vo\u0303imalik, et see su\u0308mboliseerib hingevanglat vo\u0303i provintsio\u0303hustiku piiratust. Teist korda vaadates (14. aprillil) see enam ei seganudki: vo\u0303ib-olla olin harjunud vo\u0303i toimis Ma\u0308rt Selli valguskujundus tundlikumalt ja puhtamalt. Va\u0308gagi teravmeelne on pidulaud, mis a\u0308a\u0308rest a\u0308a\u0308reni ta\u0308idetud u\u0308ksnes s\u030campanjapokaalidega."}, {"text_idx": "#000014", "text": "Na\u0308itlejate ansamblis eristub U\u0308lle Lichtfeldt kuulsa ku\u0308lalisartisti Jelena Ivanovna Kruts\u030cinina rollis oma tasase va\u0308a\u0308rikuse, vaoshoituse, minoorsema to\u0303sidusega. Tema kanda ja\u0308a\u0308b lavastuse po\u0303hiheli: headus ja usaldus, ligimestest hoolimine ja lugupidamine. Seejuures on Jelena Ivanovna la\u0308bina\u0308gelik ja tark naine, kes ei ala- ega ka u\u0308lehinda oma kaaslasi ja kolleege teatris, kus ta ku\u0308lalisena esineb."}, {"text_idx": "#000015", "text": "Peategelase hingesugulaseks kujuneb Jaan Tristan Kolbergi romantilise, tuulepa\u0308ise, pahelis-keevalise hoiakuga noor na\u0308itleja Grigori Neznamov. Nende kahe vastastikune a\u0308ratundmine saabub otsekohe, kujuteldavas tantsupuhangus selgineb saladus, isegi kui kumbki seda veel uskuda ei so\u0308anda. Ku\u0308lalisena on vabakutseline Kolberg hea valik, seda nii sobiva lavanatuuri kui ka na\u0308idendi suhteloogika to\u0303ttu, kuna Grigori pole teatritrupis omainimene, vaid pidetu ja kodutu ra\u0308ndur."}, {"text_idx": "#000016", "text": "Hoopis teistsugust meenutuste tantsu keerutavad viivuks Kruts\u030cinina ja tema kunagine armastatu Grigori Lvovits\u030c Murov. Margus Grosno\u0303i ma\u0308ngib toda mo\u0303juka ja iseka ha\u0308rrasmehe rolli nauditava irooniavirvendusega, osavalt teeseldud tundeavaldustega, mis aga naisele minevikust enam ei mo\u0303ju."}, {"text_idx": "#000017", "text": "Stiilse vaatlejana liigub teatriinimeste keskel Nil Stratono\u0303ts\u030c Dudukin \u2013Eduard Salmistu napi ko\u0303rvalpilgu ja ta\u0308pselt doseeritud koomikaga roll, tegelane, kes ku\u0308ll parajal ma\u0308a\u0308ral kaasa klats\u030cib vo\u0303i kurameerib, aga end kuigivo\u0303rd intriigidesse kiskuda ei lase. Grosno\u0303i ja Salmistu dialoogis, kus oluliste teemade vahele vo\u0303i varjamiseks ra\u0308a\u0308gitakse u\u0308lito\u0303sisel ilmel aiast ja tiigist, vilksatab muhe absurdimo\u0303o\u0303de: justkui mister Harold Pinter jalutaks viivuks Ostrovski komo\u0308o\u0308diast la\u0308bi."}, {"text_idx": "#000018", "text": "U\u0308leja\u0308a\u0308nud osata\u0308itmistes on groteskikraadi. Vana lapsehoidja Arina Arhipovna Galts\u030cihha rollis balansseerib Liisa Aibel so\u0303geduse ja omakasu piiril, ta\u0308nu temale muundub minevikuto\u0303elus veelgi segasemaks ja sogasemaks. Seevastu provintsiprimadonna Niina Pavlovna Korinkina on Anneli Rahkema kehastuses ko\u0303igiti selgepiiriline, va\u0308lispidiselt va\u0308ljapeetud poose vo\u0303ttev daam, kutsumuselt intrigant ja hingeilmalt klats\u030cimoor, kes mehi kui vagusaid toakoerakesi vilunult oma rihma otsas talutab ja sitsima kamandab."}, {"text_idx": "#000019", "text": "Ja\u0308a\u0308nud on veel paar provintsina\u0308itlejat. Ega ole nemadki Ostrovskil seekord kirjutatud samavo\u0303rd va\u0308rvikateks tegelinskiteks nagu \"Metsa\" Sts\u030castlivtsev ja Nests\u030castlivtsev, aga ma\u0308ngulusti lubavad nemadki. Kusjuures lavastuse huumor on pigem inimso\u0303bralik, mitte ku\u0308u\u0308niline ega o\u0303el. Imre O\u0303unapuu ma\u0308ngib na\u0308itleja S\u030cmagat lohvaka olekuga kraadepoisi ja elupo\u0303letajana, tandemis Neznamoviga tuleb tabavalt ilmsiks laaberdavate kamraadide sisemine vastandlikkus."}, {"text_idx": "#000020", "text": "Vaimustava kergusega loob koomilise rolli Tarvo So\u0303mer: Pjotr Milovzorov on u\u0308htaegu mandunud ja lapsemeelne, ennast nii kirgliku kui ka lo\u0303dvana eksponeeriv artist, kelle vastupandamatu \"soeng\" kohemaid publiku a\u0308ra vo\u0303lub. Graatsilised balletiseisangud teevad uudishimulikuks, et tea mis laadi na\u0308itlejakoolituse see mehike on la\u0308binud, aga ku\u0308llap kohaneks temasugune ha\u0308irimatult igat masti etenduskunsti ning kunskopiga. Tantsustseenide su\u0308steemi toob kevadise tuulepuhangu So\u0303meri ja O\u0303unapuu mahevallatu duett balletihu\u0308petega."}, {"text_idx": "#000021", "text": "Ema ja poja (melo)draama ko\u0303rval puudutab Ostrovski na\u0308idend, mille tegevuspaigaks teater, na\u0308itleja suhtumist oma elukutsesse, loomingusse, ka publikusse ning seela\u0308bi loomulikult ka publiku suhtumist na\u0308itlejasse. Inimese loomus, tarkus ja rumalus, ausus ja slikerdamine, isiklikest la\u0308bielamistest settinud elukogemus \u2013 see ko\u0303ik kandub lavalt saali. Ja saalist lavale. Oo jaa, see vo\u0303ib ko\u0303lada hirmus lihtsameelselt, aga mis siis! Eili Neuhausi so\u0303braliku huumori ja ma\u0308ngulise naivismiga lavastatud teatrimuinasjutt kaitseb inimlikku headust \u2013 usub sellesse ja usaldab seda."}, {"text_idx": "#000026", "text": "Pildid: Rakvere teatris ka\u0308ivad kahe komo\u0308o\u0308dialavastuse proovid"}, {"text_idx": "#000028", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000030", "text": "Laura Kalle: teater ei peaks ainult paitama"}, {"text_idx": "#000031", "text": "Ave To\u0308lpt ja\u0308tkab Music Estonia juhtimist"}, {"text_idx": "#000033", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000034", "text": "Kuraator: rahvakunstis kasutatakse alati intensiivseid ja eredaid va\u0308rve"}, {"text_idx": "#000035", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000038", "text": "Animafilmide kogumik \"Kaka, kevad ja teised\" linastub Varssavi filmifestivalil"}, {"text_idx": "#000043", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000045", "text": "Arvustus. \"Tume paradiis\": pidu peo pa\u0308rast"}, {"text_idx": "#000048", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000049", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000050", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000051", "text": "Edetabel. Aasta parimad albumid 2022"}]